Saba (Arabia)

Saba (indecl.; Hebraice שבא ) est regio seu regnum in Biblia referta. Inde venit ad regem Salomonem visitandum regina Saba (ita sine nomine commemorata) eique obtulit aromata aurumque.Liber I Regum ch. 10; Liber II Chronicorum ch. 9 Inde a regibus quibusdam dona venerint;Liber Psalmorum 72.10 inde mercatoresProphetia Ezechielis 27.22, cf. 38.13 attulerint rursus aurumLiber Psalmorum 72.15; Liber Isaiae 60.6 et turem.Liber Ieremiae 6.20

Nomen "Saba" in libro Genesi in genealogia filiorum Noë multoties reperitur. Saba fuit et filius Chus filii Cham, et filius Sabathaca nepotis Cham.Liber Genesis 10.7 Quidam enim Saba, reginae illius patriam, in regionibus Sudania et Aethiopia collocant (ubi iuxta urbes quasdam nomine "Saba" et "Sabae" elephantes tempore Strabonis reperti sunt). 16.4.10 

Rursus autem Saba inter filios Iectan enumeratur e stirpe Sem.Liber Genesis 10.28 Regionem enim Saba eruditi hodierni permulti in Arabia meridionali collocant idemque ac Sabaeam regnum statuunt (a quo tus et myrrha Romanis venundatae sunt). Ex eodem regno mercatura aromatum ad Mesopotamiam et Syriam saeculo VIII a.C.n., iam ante compositionem librorum Biblicorum Ezechielis et Regum, inceperat.

 Notae 

Categoria:Loci Biblici
!